องค์การอนามัยโลกห่วงกังวลว่า ไข้หมัดใหญ่ A-H1N1 อาจย้ายจากซีกโลกเหนือ ไปสู่ซีกโลกใต้
องค์การอนามัยโลกกล่าวว่ามีความเป็นห่วงกังวลกันอยู่บ้างว่า ไข้หวัดใหญ่  A-H1N1-อาจเริ่มย้ายจากซีกโลกเหนือไปสู่ซีกโลกใต้ ซึ่งฤดูกาลที่เกิ
นายแพทย์ เกอิจิ ฟูกูดะผู้ช่วยผู้อำนวยการขององค์การอนามัยโลกกล่าวว่า ผู้ที่เป็นไข้หวัดใหญ่ A-H1N1ส่วนมากยังคงเป็นคนในอเมริกาเหนือซึ่งรวมถึง เม็กซิโก สหรัฐและแคนาดา แต่มีเหตุการณ์บางอย่างที่ส่อว่า เชื้อไวรัสไข้หวัดใหญ่ที่ว่านั้นกำลังแพร่ลงไปทางใต้และมีผู้ที่ติดเชื้อไวรัสจากการเดินทางในยุโรปและเอเชียบางรายเชื้อไวรัสไข้หวัดใหญ่ดังกล่าว ระบาดไปสู่ประเทศโคลัมเบียซึ่งเป็นประเทศแรกในอเมริกาใต้ ที่มีการยืนยันว่ามีผู้ติดเชื้อไวรัสไข้หวัดใหญ่ดังกล่าวเป็นรายแรก นายแพทย์ เกอิจิฟูกูดะกล่าวว่าเจ้าหน้าที่อนามัย กำลังติดตามสอดส่องสถานการณ์อย่างใกล้ชิด เขากล่าวไว้ตอนนี้ว่า "เรามีความวิตกกังวลว่าการติดเชื้อจะแพร่ไปสู่ซีกโลกใต้เพราะโลกส่วนนั้นกำลังล่วงเข้าสูฤดูหนาวและไข้หวัดใหญ่ มักเกิดชุกชุมในช่วงเดือนที่อากาศหนาวเย็นเหล่านั้น" ขณะเดียวกันรัฐมนตรีว่าการกระทรวงสาธารณสุขเม็กซิโก โฮเซ่ คอร์โดวากล่าวว่าจะมีการทำกิจกรรมทางเศรษฐกิจส่วนมากกันต่อไปใหม่ ในเม็กซิโกในวันพุธและว่าการระบาดกำลังเบาบางลงไป นายแพทย์ เกอิจิ ฟูกูดะผู้ช่วยผู้อำนวยการขององค์การอนามัยโลกกล่าวเน้นว่าการที่ประเทศทุกแห่งหนจะต้องพึงระวังระไว และคอยติดตามสอดส่องสถานการณ์ต่อไป เป็นเรื่องที่ทรงความสำคัญอย่างยิ่งยวดและแสดงความชื่นชมด้วยว่า ไม่เคยมีการสอดส่องระวังระไวกันมากถึงระดับนี้มาก่อน ระหว่างการประชุมแถลงข่าวต่อสื่อมวลชน ที่นครเจนีวานายแพทย์ เกอิจิ ฟูกูดะกล่าวว่าผู้ที่ผ่านการยืนยันแล้วว่าเป็นไข้หวัดใหญ่ A-H1N1จริงมีจำนวนหนึ่งพันรายเศษๆ ใน 20 ประเทศ และมีผู้เสียชีวิต 26 รายแต่เขาเตือนให้สังวรณ์ไว้ว่า ตัวเลขเกี่ยวกับเรื่องนี้เปลี่ยนแปลงอยู่ตลอดเวลาเขากล่าวว่า องค์การอนามัยโลกยังคงรักษาระดับคำเตือนระหว่างประเทศ เกี่ยวกับระวังระไวการระบาดของไข้หวัดใหญ่ดังกล่าวไว้ที่ระดับห้าต่อไปเขากล่าวด้วยว่า ไม่มีหลักฐานส่อว่ามีการกระจายของเชี้อไวรัสอย่างต่อเนื่อง ในชุมชนของประเทศหนึ่งใดในภูมิภาคที่อยู่นอกเขตอเมริกาเหนือที่ทำให้ต้องยกระดับคำเตือนสู่ระดับที่หกเขากล่าวว่าคำเตือนระดับที่หกไม่เกี่ยวข้องกับความรุนแรงของโรคดังกล่าวแต่อย่างใดแต่หมายถึงว่ามีหลักฐานชัดเจนที่ส่อว่า กำลังมีการแพร่ของเชื้อไวรัสไข้หวัดใหญ่ดังกล่าวไปสู่ภูมิภาคอื่นที่อยู่นอกเขตอเมริกาเหนือ เขากล่าวต่อไปว่า ไม่มีการระบาดของไข้หวัดใหญ่ดังกล่าวต่อไปอีกในหมู่สุกรและว่ามีรายงานว่ามีสัญญาณส่อว่าไข้หวัดใหญ่ A-H1N1ระบาดในหมู่สุกรฝูงหนึ่งที่รัฐอัลเบอร์ตาประเทศแคนาดา แต่ไม่มีรายละเอียดสำหรับการยืนยันรายงานดังกล่าว เขากล่าวเน้นอีกครั้งหนึ่งว่าผลิตภัณฑ์ที่ทำด้วยเนื้อสุกรไม่เป็นภัยต่อประชาชนแต่อย่างใด ทั้งๆ ที่มีข้อมูลข่าวสารแจ้งไว้เช่นนั้น แต่20 ประเทศห้ามการนำเข้าเนื้อสุกร และเนื้อสัตว์อื่นๆ ทางด้านสหประชาชาติ เลขาธิการสหประชาชาติ บานกี-มูนกล่าวว่าถ้าโลกเผชิญกับการระบาดของไข้หวัดใหญ่อย่างรุนแรงเมื่อใดละก้อสหประชาชาติก็พร้อมที่จะรับมือทันที ท่านเลขาธิการสหประชาชาติกล่าวว่า ความเป็นอยู่และสวัสดิภาพของพลโลกนับล้านๆคนต้องตกอยู่ในสภาพที่เสี่ยงอันตราย และเป็นเรื่องที่สำคัญอย่างยิ่งยวด ที่บรรดาผู้นำของพวกเขาจะต้องแจ้งเรื่องที่ทราบมาให้พวกเขาทราบอย่างชัดเจนและควรจะปฎิบัติอย่างไรในยามที่มีวิสัยว่าอาจเกิดการระบาด นอกจากนี้ท่านเลขาธิการสหประชาชาติยังออกคำเตือนอย่างแข็งขันว่าควรหลีกเลี่ยงการมีปฎิกิริยามากเกินควรต่อเชื้อไวรัสซึ่งรวมถึงการตั้งข้อจำกัดที่ไม่จำเป็นด้านการเดินทาง และการห้ามอาหารบางชนิดด้วย